Document ID: /roh_data/filtered/fineweb-2-filterrobots_roh.jsonl.gz/70404

Siglia al cuntegn da la pagina
Siglia a la navigaziun
Möglicherweise versuchen Sie, mit einem gesicherten Browser auf dem Server auf diese Website zuzugreifen. Aktivieren Sie Skripts, und laden Sie diese Seite dann erneut.
Navigation
Suche
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Grosser Rat
Cussegl grond
Gran Consiglio
Sprachwahl
Rumantsch
Hauptnavigation
Organisaziun
Sessiun
Intervenziuns
Missivas
Protocols
Votaziuns
Contact
Sitemap
Purschidas da plazzas
Chantun Grischun
Suche
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Bereichsnavigation
Avrir la sutnavigaziun
Tschertga
Inhaltsbereich
Moziun concernent la subvenziun da stabiliments da scola e da gimnastica
Sessiun
: 10.10.2001
Tenor l'art. 75 da la lescha da scola dal chantun Grischun paja il chantun per las scolas publicas contribuziuns da 10 fin 40 pertschient dals custs imputabels vi da la nova construcziun, la renovaziun cumpletta e l'engrondiment da chasas da scola, vi da stabiliments da gimnastica sco er vi da l'acquist da mobigliar da scola e da meds d'instrucziun generals che vegnan cumprads en connex cun edifizis.
I succeda dentant che las vischnancas han la pussaivladad da prender a fit a lunga vista edifizis da scola e da gimnastica adattads e ch'ellas pon perquai desister da novas construcziuns. Empè dals custs da construcziun pajan ellas en quest cas ils fits-chasa a lunga vista. A basa da la reglamentaziun legala vertenta sto la lescha da scola dal chantun da preschent refusar la subvenziun da fits-chasa, schebain che la soluziun cun in fit-chasa a lunga vista è per regla pli favuraivla tant per la vischnanca sco er per il chantun ch'in nov edifizi da scola u in nov stabiliment da gimnastica. In motiv pli evident per excluder la subvenziun da fits-chasa a lunga vista n'è perquai betg visibel.
La regenza vegn perquai envidada d'instradar ina revisiun correspundenta da la lescha da scola dal chantun.
Cuira, ils 10 d'october 2001
Name: Lemm, Ratti, Trachsel, Ambühl, Arquint, Bachmann, Bär, Barandun, Beck, Biancotti, Bischoff, Bleiker, Brunold, Bühler, Carisch, Casanova (Cuira), Cathomas, Claus, Conrad, Dalbert, Demarmels, Federspiel, Geisseler, Giacometti, Giovannini, Giuliani, Göpfert, Gross, Gubelmann, Hanimann, Hardegger, Hartmann, Hug, Jeker, Joos, Juon, Kessler, Lardi, Loepfe, Märchy, Marti, Möhr, Montalta, Nick, Nigg, Parolini, Peretti, Portner, Rizzi, Roffler, Sax, Schmid (Spleia), Stiffler, Telli, Thomann, Thöny, Tramèr, Tremp, Tuor (Mustér), Vetsch, Walther, Zanolari, Zarro, Zegg
Session: 10.10.2001
Vorstoss: rg Interpellation
Resposta da la regenza
L'art. 53 al. 1 da la lescha davart las scolas popularas dal chantun Grischun (lescha da scola) determinescha ch'il chantun haja da prestar contribuziuns a scolas publicas vi da la nova construcziun, la renovaziun cumpletta e l'engrondiment da chasas da scola, vi da stabiliments da gimnastica sco er per acquistar mobigliar da scola e meds d'instrucziun generals che vegnan cumprads en connex cun edifizis. Sco ch'i vegn exprimì gistamain en la moziun, na cumpiglia la legislaziun vertenta da scola nagina basa legala per pajar contribuziuns chantunalas vi dals fits-chasa da stabiliments da scola. La moziun inoltrada ha la finamira da fixar en la lescha da scola la pussaivladad da pudair pretender contribuziuns chantunalas en cas ch'ils purtaders da scola prendan a fit a pli lunga vista localitads adattadas per l'instrucziun a las scolas popularas. En la pratica succeda quai fitg darar che purtaders da scola prendan a fit localitads estras. Ina locaziun succeda il pli savens sco soluziun transitoria en connex cun novs edifizis da scola u extensiuns da stabiliments da scola. En quests cas na paja il chantun naginas contribuziuns.
Er en il champ d'applicaziun da la lescha da scolina che prevesa en l'art. 27 al. 4 ch'i saja da pajar en cas motivads ina contribuziun chantunala er vi dals fits-chasa d'edifizis datti be cas singuls, en ils quals il chantun paja talas contribuziuns als purtaders da scolinas, sch'il fit chaschuna pli paucs custs ch'in edifizi nov u in engrondiment, resguardond la tariffa da subvenziun per edifizis.
Avend conuschientscha da quests fatgs na para il basegn d'agir d'esser ni grond ni urgent. Sut ils puntgs da vista economics poi dentant esser raschunaivel en cas particulars e sut tschertas premissas da conderscher contribuziuns chantunalas vi dals fits-chasa da stabiliments da scola. Quai è il cas, sche - empè d'in edifizi nov, d'ina renovaziun e d'in engrondiment - ils fits-chasa per singuls stabiliments adattads als basegns da la scola fissan pli favuraivels e sche las pretaisas vi d'ina instrucziun confurma al plan d'instrucziun en las parts correspundentas dal stabiliment vegnan ademplidas cumplainamain. Da la subvenziun dals fits-chasa na resultan per il chantun probablamain nagins custs supplementars. Da quest puntg da vista èsi tenor l'a-
vis da la regenza giustificabel da fixar en la lescha da scola ina basa correspunden-
ta per contribuziuns.
Per pudair realisar las prestaziuns da contribuziuns dal chantun en connex cun soluziuns da locaziun per stabiliments da scola e da sport da scola dovri ina revisiun da la lescha da scola, in'adattaziun da l'ordinaziun davart la construcziun e l'endrizzament da stabiliments da scola e da sport da scola sco er las directivas respectivas.
Dal puntg da vista da la regenza èsi da dir ch'ins tracta da preschent en differents departaments ina seria d'examinaziuns concernent contribuziuns chantunalas sin il sectur da la scola populara ch'èn sa resultadas da postulats respectivs e directivas dal cussegl grond. Latiers tutgan er ina revisiun previsa da l'ordinaziun davart la salarisaziun da las persunas d'instrucziun, il project per examinar las incumbensas en l'administraziun chantunala sco er il project per examinar las contribuziuns chantunalas. En l'interess da las revisiuns e repassadas da projects che stattan en ina relaziun concernent lur cuntegn èsi perquai inditgà da proceder a moda coordinada cun la finamira d'instradar la medema via.
La regenza beneventa il giavisch fundamental da l'intervenziun parlamentara e sa declera pronta d'acceptar questa sco moziun en il senn da las consideraziuns surmenziunadas. La regenza è pronta da suttametter al cussegl grond a temp vulì ina midada correspundenta da la lescha da scola.
Pe-pagina
© 2021 Chantun Grischun
Tut las paginas d'internet
Impressum
Facebook
Twitter
Mail
WhatsApp